आपकी ‘दृष्टि’ ने मेरे हृदय को छुआ है। कुछेक कविताओं पर सरसरी दृष्टि दौड़ाई है तो कुछ पर दिल दे बैठा हूँ। आपकी चापलूसी नहीं कर रहा हूँ। सरल शब्दों में मुझ जैसे कविता रस माधुरी से अनभिज्ञ व्यक्ति को भी आपके पदों ने बाँधने का सफल प्रयत्न किया है। मैं आपको विश्वास दिलाता हूँ कि मैं यथासम्भव अपने आलस्य को तज कर विश्वास से बढ़ूंगा और पत्र-व्यवहार में ढील-ढाल करने से बचने का प्रयत्न करूंगा।